În regiunile în care se vorbesc mai mult de două limbi, acestea se influențează reciproc întotdeauna. Este un fenomen firesc, tipic nu doar pentru Moldova. Graiul rusesc este receptiv la împrumuturi. De aceea vecinătatea cu graiul românesc a avut un impact asupra graiului rusesc în Moldova.



Însă nu putem afirma că, în consecință, a apărut o limbă «rusă moldovenească» sau dialectul moldovenesc al limbii ruse. Este vorba doar de un specific regional. În pofida influenței limbii române, limba rusă rămâne neschimbată. Ea se bazează pe dicționarele academice ale limbii ruse, care sunt editate în Rusia. Nu există un dicționar al limbii ruse pentru Moldova.



Este important de menționat că ajungând în graiul rusesc, cuvintele din alte limbi sunt rusificate. Altfel spus, vorbitorii de rusă le pot folosi la plural sau singular ori în diferite cazuri gramaticale, pot crea cuvinte cu aceeași rădăcină, cu ajutorul sufixelor și al prefixelor.



Românismele sunt prezente și în comunicarea oficială, și în cea neoficială, în graiul rusesc scris și cel oral din Moldova.

